Året etter representerte hun igjen BFG Fana under NM i friidrett 2010, og fikk her bronse på 200 meter, bak Nina Katrine Brandt og Mari Gilde Brubak. Tiden hennes ble 24,96. Med denne tiden ble hun 10. beste løper på 200 meter i Norge i 2010. På 100 meter fikk hun 4.-plass med tiden 12,47, og Fana kom på 5.-plass på 1000 meter stafett. Ved NM i friidrett innendørs 2010 nådde hun finalen på 200 meter, men endte sist i finalen og fikk med det 6.-plass.